CELEX: 52008PC0438
Language: ro
Date: 2008-07-10
Title: Propunere de decizie a Consiliului privind semnarea şi aplicarea cu titlu provizoriu a Acordului de parteneriat economic preliminar între Comunitatea Europeană şi statele sale membre, pe de o parte, şi Côte d'Ivoire, pe de altă parte

Anunţ juridic important

|

52008PC0438

Propunere de decizie a Consiliului privind semnarea şi aplicarea cu titlu provizoriu a Acordului de parteneriat economic preliminar între Comunitatea Europeană şi statele sale membre, pe de o parte, şi Côte d'Ivoire, pe de altă parte  /* COM/2008/0438 final */  

	[pic] | COMISIA COMUNITĂŢILOR EUROPENE |Bruxelles, 10.7.2008COM(2008) 438 finalPropunere deDECIZIE A CONSILIULUIprivind semnarea şi aplicarea cu titlu provizoriu a Acordului de parteneriat economic preliminar între Comunitatea Europeană şi statele sale membre, pe de o parte, şi Côte d'Ivoire, pe de altă parte(prezentată de Comisie)EXPUNERE DE MOTIVEPropunerea anexată constituie instrumentul juridic pentru semnarea şi aplicarea cu titlu provizoriu a unui acord de parteneriat economic (APE) preliminar între Comunitatea Europeană şi statele sale membre, pe de o parte, şi Côte d'Ivoire, pe de altă parte: propunerea de decizie a Consiliului privind semnarea şi aplicarea cu titlu provizoriu a APE preliminar.După cum s-a anunţat prin Comunicarea către Consiliu şi Parlamentul European din 23 octombrie 2007, APE preliminar a fost negociat cu Côte d'Ivoire pentru a se evita perturbarea schimburilor comerciale între această ţară şi Comunitatea Europeană odată cu expirarea, la 31 decembrie 2007, a dispoziţiilor comerciale stabilite în anexa V la Acordul de la Cotonou şi a derogării acordate de Organizaţia Mondială a Comerţului (OMC) pentru dispoziţiile respective, precum şi până la finalizarea APE global cu întreaga regiune Africa de vest[1]. Ca urmare a parafării acestui acord la 7 decembrie 2007, Côte d'Ivoire a fost adăugată pe lista ţărilor care beneficiază de regimul comercial APE instituit prin Regulamentul (CE) nr. 1528/2007 al Consiliului, adoptat la 20 decembrie 2007. Regulamentul menţionat prevedea aplicarea în avans a regimului comercial APE. Ca urmare a parafării unui APE preliminar la 13 decembrie 2007, Ghana a fost adăugată, de asemenea, pe această listă. Deoarece se numără printre ţările cel mai puţin dezvoltate, toate celelalte ţări din Africa de vest, cu excepţia Nigeriei şi a Capului Verde, beneficiază de iniţiativa „Totul în afară de arme” (EBA - Everything but arms), o iniţiativă demarată la 1 ianuarie 2008, care oferă tuturor produselor cu excepţia armelor acces pe piaţa comunitară fără taxe vamale şi restricţii cantitative. La 1 ianuarie 2008, Capul Verde a trecut la stadiul de ţară non-CPD, însă a primit o prelungire pe termen de 3 ani pe durata căreia va continua să beneficieze de regimul EBA, în conformitate cu dispoziţiile Regulamentului (CE) nr. 980/2005 al Consiliului din 27 iunie 2005 de aplicare a unui sistem de preferinţe tarifare generalizate (SGP). Nigeriei, o ţară non-CPD, i s-a oferit posibilitatea de a negocia un APE preliminar echivalent cu cele negociate cu Côte d'Ivoire şi Ghana, însă a decis să nu facă acest pas. Prin urmare, această ţară continuă să fie supusă regimului SGP standard de la 1 ianuarie 2008.Negocierea unui APE global cu întreaga regiune Africa de vest continuă, în conformitate cu directivele de negociere privind acordurile de parteneriat economic cu statele ACP adoptate de Consiliu la 12 iunie 2002.APE preliminar conţine dispoziţii privind comerţul cu mărfuri, aspectele vamale şi facilitarea comerţului, barierele tehnice în calea comerţului, precum şi măsurile sanitare şi fitosanitare. Sunt prevăzute, de asemenea, dispoziţii privind cooperarea pentru dezvoltare, care prevăd domenii de acţiune prioritare pentru aplicarea APE. Fiecare capitol al acordului include domenii specifice de cooperare, iar o declaraţie de cooperare pentru dezvoltare face legătura cu strategia comunitară de sprijinire a comerţului şi reiterează intenţia Comisiei şi a statelor membre de a contribui la un fond de dezvoltare regională. De asemenea, acordul prevede continuarea negocierilor la nivel regional privind investiţiile, serviciile şi aspectele comerciale şi stipulează că APE regional global va prevala, odată cu încheierea acestuia din urmă.APE preliminar prevede aplicarea cu titlu provizoriu a acordului până la intrarea în vigoare a APE preliminar.Comisia solicită Consiliului:-  să autorizeze semnarea, în numele Comunităţii Europene, a APE preliminar cu Côte d'Ivoire;-  să aprobe aplicarea cu titlu provizoriu a APE preliminar, până la intrarea în vigoare a acestuia.Propunere deDECIZIE A CONSILIULUIprivind semnarea şi aplicarea cu titlu provizoriu a Acordului de parteneriat economic preliminar între Comunitatea Europeană şi statele sale membre, pe de o parte, şi Côte d'Ivoire, pe de altă parteCONSILIUL UNIUNII EUROPENE,având în vedere Tratatul de instituire a Comunităţii Europene, în special articolele 133 şi 181 coroborate cu articolul 300 alineatul (2) primul paragraf prima teză,având în vedere propunerea Comisiei[2],întrucât:(1) La 12 iunie 2002, Consiliul a autorizat Comisia să deschidă negocieri în vederea încheierii unor acorduri de parteneriat economic cu statele ACP.(2) Negocierile în vederea unui Acord de parteneriat economic preliminar (denumit în continuare „APE preliminar”) au fost finalizate cu Côte d'Ivoire, iar acordul a fost parafat la 7 decembrie 2007.(3) Articolul 75 din APE preliminar prevede aplicarea cu titlu provizoriu a acordului până la intrarea în vigoare a acestuia.(4) APE preliminar ar trebui semnat în numele Comunităţii şi aplicat cu titlu provizoriu, sub rezerva încheierii sale la o dată ulterioară.DECIDE:Articolul 1În numele Comunităţii, se aprobă semnarea Acordului de parteneriat economic preliminar între Côte d'Ivoire şi Comunitatea Europeană şi statele sale membre, sub rezerva deciziei Consiliului privind încheierea respectivului Acord de parteneriat economic preliminar.Textul acordului se anexează la prezenta decizie.Articolul 2Preşedintele Consiliului este autorizat să numească persoana împuternicită (persoanele împuternicite) să semneze acordul în numele Comunităţii Europene, sub rezerva încheierii acestuia.Articolul 3Acordul se aplică cu titlu provizoriu în conformitate cu articolul 75 din acord, până la finalizarea procedurii necesare pentru încheierea acestuia. Comisia va publica un aviz privind data aplicării cu titlu provizoriu.Adoptată la Bruxelles, […]Pentru ConsiliuPreşedintele[…]FI ȘĂ FINANCIARĂ LEGISLATIVĂ PENTRU PROPUNERILE CU IMPACT BUGETAR STRICT LIMITAT LA VENITURI1. DENUMIREA PROPUNERII:DECIZIA CONSILIULUI privind semnarea și aplicarea cu titlu provizoriu a unui Acord de parteneriat economic preliminar între Comunitatea Europeană și statele membre ale acesteia, pe de o parte, și Côte d'Ivoire, pe de altă parte2. LINII BUGETARE:Capitol și articol: 12/120Suma înscrisă la bugetul pentru exercițiul financiar respectiv: 16 431 900 000 (buget 2008)3. IMPACT FINANCIAR( Propunere fără impact financiar( Propunere fără impact financiar asupra cheltuielilor, dar cu impact financiar asupra veniturilor – efectul este următorul:4. MĂSURI DE COMBATERE A FRAUDEIPentru a proteja interesele financiare ale Comunității împotriva fraudei și a altor nereguli, Comisia poate desfășura verificări și inspecții la fața locului, în conformitate cu articolul 21 din Acordul de parteneriat economic preliminar. După caz, aceste anchete sunt efectuate de către Oficiul European de Luptă Antifraudă (OLAF); ele sunt reglementate de Regulamentul (CE) nr. 1073/1999 al Parlamentului European și al Consiliului. Comisia va desfășura verificări periodice pe bază de documente și la fața locului.5. ALTE OBSERVA ȚIIToate tarifele vamale încă existente aplicate produselor originare din regiunile sau statele ACP care au încheiat negocieri privind acorduri de parteneriat economic sau acorduri care prevăd regimuri comerciale compatibile cu normele OMC au fost eliminate odată cu adoptarea Regulamentului 1528/2007 al Consiliului. Prin urmare, propunerea nu are niciun impact financiar suplimentar.[1] Ţările care fac parte din această regiune sunt Benin, Burkina Faso, Côte d'Ivoire, Guineea-Bissau, Mali, Niger, Senegal, Togo, Capul Verde, Gambia, Ghana, Guineea, Liberia, Nigeria, Sierra Leone şi Mauritania.[2] JO C […], […], p. […].